b'\n_START_ARTICLE_\nRover (hokej na ledu)\n_START_PARAGRAPH_\nRover je bil hokejski igralski polo\xc5\xbeaj v hokeju na ledu._NEWLINE_V poznem 19. in zgodnjem 20. stoletju je hokej na ledu sestavljalo 7 polo\xc5\xbeajev. To so bili: vratar, dva branilca, trije napadalci (ki so ostali do danes) in rover. Roverji za razliko od ostalih igralcev niso imeli dolo\xc4\x8denega polo\xc5\xbeaja in so drsali po ledu tja, kjer je bilo potrebno._NEWLINE_Ko je raven hokeja na ledu narasla, je potreba po roverju v mo\xc5\xa1tvu upadla. Ob svoji ustanovitvi leta 1910 se je NHA odlo\xc4\x8dila izklju\xc4\x8dita roverja. Njena naslednica NHL je storila isto ob svoji ustanovitvi leta 1917. Kljub temu je liga Pacific Coast Hockey Association, ustanovljena leta 1911, obdr\xc5\xbeala roverja. Podobno je obdr\xc5\xbeala oz. zopet uvedla roverja Western Canada Hockey League ob svoji ustanovitvi leta 1921._NEWLINE_Ker NHA in kasneje NHL ni imela roverja, PCHA pa, so za tekme za Stanleyjev pokal sprejeli kompromis. Ta je vklju\xc4\x8deval, da so tekme razlikovale med NHA/NHL in PCHA pravili, s \xc4\x8dimer so enkrat imela prednost mo\xc5\xa1tva iz NHA in NHL, drugi\xc4\x8d pa mo\xc5\xa1tva iz PCHA._NEWLINE_Leta 1923 sta tako PCHA kot WCHL ukinili polo\xc5\xbeaj roverja. Roverja so dolgo videli kot nepotrebnega na ledu, kot igralca, ki je povzro\xc4\x8dal gne\xc4\x8do. S to odlo\xc4\x8ditvijo lig PCHA in WCHL je rover dokon\xc4\x8dno izginil iz profesionalnega hokeja na ledu.'